Felisik va tamava (suterot)

Felisik va tamava tir stuvaf berpot ke Jules Verne sanegayan bak 1904, tis tana karba ke Yona zultafa koyara nevatum.

In tir teca wana ke Robur olgalicusik daref berpot.

 Vildeks 
Jontika bulafa regala moe Great-Eyry mefta sokid. Buze zo gilded, firdap tice mefta ve sokir. Kadimion vrutasik gildeyes va lor kivad da Great-Eyry tculk divmoder. Strock kogrupasik tis aneyasapaf zo stakser. Va mefta govanticlanir. Mancoba meviele al zo sopur ise nutir merotisa. Strock rodjer numaze ko Washington aundeson dimlapir lize ara lidivulafa vuidara va in ker. Tire lan kaliapaf bulaf sidirem konaklize koe Tanarasokeem al zo kozwir, i va sidirem wupesis va lanisik is lakisik. Aze al griawir, kadason midtota. Azon silukon griawir azen lan totirem awir. Strock kogrupasik gu sopera va bulaf stasik zo vajger.

 Koredik 
 John Strock : dalaf pwadesik, ardialaf kogrupasik
 Ward W-ye : ardialokilik
 Elias Smith : 40-daf, dotagadesik ke Morganton, kulaf pilkotik is tcabanesikany
 Harry Horn : 30-daf, meftavaf nyapesik
 James Bruck : 25-daf, meftavaf nyapesik
 Nisko : vakol ke Elias Smith
 Arthur Wells : 40-daf, tan lokiewaf bewik ke galdaf ardial
 Robur : redakik ke Maya sidirem
 John Turner : ikaokilik ke Robur

 Yunkexa 
Konaka yunkeka va berpot, koe piskura ke 1904

 Dere rupel 
 Jules Verne' : Francavaf suterotik ( 1828-1905 )
 (fr) Felisik va tamava, dene Wikisource'' 

 Vuestexa 


Felisik va tamava
Felisik va tamava
Felisik va tamava
Felisik va tamava
Felisik va tamava